Diari Oficial de la Generalitat Valenciana


Sumari del DOGV 6003, del 29-04-2009 (2009/4495)

Notificació a Ernesto Lérida Ruíz. Expedient número VIVI/049807/20.
-------------------------------------------------------------------

### Dades del document

Número de DOGV
:   6003

Data del DOGV
:   29-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/4495


Data del document
:   11-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Ernesto Lérida Ruíz. Expedient número VIVI/049807/20. [2009/4495]  
De conformitat amb el que estableix l'article 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la proposta de resolució a Ernesto Lérida Ruíz amb expedient VIVI/049807/20.  
Per ordre de l'instructor del procediment sancionador referenciat, a l'efecte del que preveu la Llei 8/2004, de 20 d'octubre (DOGV 21.10.2004) de la Generalitat, de l'habitatge de la Comunitat, us traslladem la proposta de resolució d'aquest, la qual us notifiquem perquè en prengueu coneixement, amb l'advertiment que en el termini de quinze dies comptadors des de l'endemà a la recepció d'aquesta podreu al·legar el que considereu oportú en la vostra defensa, d'acord amb el que estableix l'article 19 del Reial decret 1398/1993, de 4 d'agost, pel qual s'aprova el Reglament de procediment sancionador, i que els documents que consten en el procediment són:  
1r. Denúncia  
2n. Informe tècnic  
3r. Ordre d'obres  
4t. Acord d'iniciació.  
València, 11 de setembre de 2008.- La secretària d'actuacions: Isabel Sánchez Bodoque.  
Proposta de resolució   
Vist el procediment sancionador VIVI/049807/20 seguit contra Ernesto Lérida Ruíz per infracció del règim legal que regula els habitatges de protecció oficial, iniciat per ordre del cap del Servei Territorial de Habitatge i Projectes Urbans.  
Vist que són fets provats i així es declara que Ernesto Lérida Ruiz va vendre en data 15.11.2006 l'habitatge siti a Silla, carrer Alfons el Benigne, núm. 4, 23, incomplint així la limitació de disposar establida en l'article 12 del Reial decret 1186/1998, de 12 de juny, sobre mesures de finançament d'actuacions protegides en matèria d'habitatge i sòl del Pla 1998-2001, en la redacció donada pel Reial decret 115/2001, de 9 de febrer. Aquest article estableix la prohibició de transmetre intervius i cedir l'ús per cap títol dels habitatges per als quals hagen obtingut préstec qualificat, durant el termini de deu anys des de la formalització del dit préstec. Formalització de préstec que es va produir en data 22.11.2001.  
L'esmentat article 12 del Reial decret 1186/1198 preveu la possibilitat d'exceptuar la limitació de disposar i estableix que podrà deixar-se sense efecte aquesta prohibició de disposar per subhasta i adjudicació de l'habitatge per execució judicial del préstec, per canvi de localitat de residència del titular de l'habitatge o per altres motius justificats, mitjançant autorització de la comunitat autònoma o ciutats de Ceuta i Melilla, prèviament a la cancel·lació del préstec i reintegrament de les ajudes econòmiques directes rebudes a l'administració o administracions concedents en cada cas, incrementades amb els interessos legals des del moment de la percepció.  
Examinats els arxius que consten en aquest Servei Territorial, es comprova que Ernesto Lérida Ruíz va obtenir resolució de llibertat de cessió que autoritza la transmissió de l'habitatge en data 30.04.2007, després del reintegrament per part de l'expedientat de les ajudes econòmiques rebudes de l'administració més els corresponents interessos legals. La transmissió de l'habitatge es va produir en data 15.11.2006, abans, per tant, de la resolució de llibertat de cessió que autoritza aquesta. Aquests fets suposen la vulneració del que estableix l'article 68.12 de la Llei 8/2004, ja que la venda de l'habitatge es va realitzar abans de disposar de l'autorització de l'administració.  
Vist que l'instructor no considera procedent la pràctica de prova, a més de la ja practicada i que consta en l'expedient.  
Vist que en data 20.02.2007 es formula a l'expedientat l'oportú acord d'iniciació.  
Vist que a l'acord d'iniciació no es formulen al·legacions.  
Atés que els fets continguts en el segon vist constitueixen una falta molt greu, tipificada com a tal en l'art. 68.12 de la Llei 8/2004, de 20 d'octubre, de la Generalitat, de l'habitatge de la Comunitat Valenciana, en relació amb el que disposa l'article 12 del Reial decret 1186/1998, de 12 de juny, sobre mesures de finançament d'actuacions protegides en matèria d'habitatge i sòl del Pla 1998-2001, en la redacció donada pel Reial decret 115/2001, de 9 de febrer.  
Atés que dels fets continguts en el segon vist resulta responsable Ernesto Lérida Ruíz com a propietari i venedor del l'habitatge, d'acord amb el que estableix l'art. 130.1 de la Llei 30/1992, de 26 de novembre, i en l'art. 65 de la Llei 8/2004, de 20 d'octubre.  
Atés que la falta comesa per l'expedientat pot ser sancionada, segons el que disposa l'art.71.1.c de la Llei 8/2004, de 20 d'octubre, amb multa de 600 a 3.000 euros.  
Atés que en la graduació de la sanció que s'ha d'imposar ha de tenir-se en compte que, després de la venda de l'habitatge, Ernesto Lérida Ruíz va sol·licitar la llibertat de cessió d'aquesta i va tornar, incrementades amb els interessos legals, les ajudes econòmiques percebudes, fet no li exonera de responsabilitat per la comissió de la infracció però sí que ha de ser tingut en compte en la valoració de la sanció que s'ha d'imposar. En conseqüència, una vegada que s'ha obtingut la llibertat de cessió, encara que siga després de l'alienació de l'habitatge, la sanció es proposa en el seu grau mínim, 600 euros.  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a aquest efecte li confereix l'Ordre de 15 de febrer de 2007 de la Conselleria de Territori i Habitatge.  
Vistes la Llei 8/2004 de 20 d'octubre (DOGV 21.10.2004) de la Generalitat, de l'Habitatge; la Llei de Règim Jurídic de les Administracions Públiques, i la resta de normes de general i pertinent aplicació, l'instructor que subscriu eleva la següent,  
Proposta de resolució  
1. Imposar a l'expedientat, com a autor d'una falta greu, prevista i sancionada com a tal en l'article 68.12 de la Llei 8/2004, una sanció de 600 euros (sis-cents euros).  
València, 11 de setembre de 2008.- L'instructor: José Víctor Collado Fernández.